Document ID: 32007D0472

RÅDETS AFGØRELSE
af 25. juni 2007
om ændring af afgørelse truffet af Eksekutivkomitéen, nedsat ved Schengen-konventionen af 1990 om ændring af finansieringsordningen vedrørende udgifterne i forbindelse med anlæg og drift af den tekniske støttefunktion for Schengen-informationssystemet (C.SIS)
(2007/472/EF)
RÅDET FOR DEN EUROPÆISKE UNION HAR -
under henvisning til artikel 119 i konventionen om gennemførelse af Schengen-aftalen af 14. juni 1985 mellem regeringerne for staterne i Den Økonomiske Union Benelux, Forbundsrepublikken Tyskland og Den Franske Republik om gradvis ophævelse af kontrollen ved de fælles grænser (Schengen-konventionen af 1990), og
ud fra følgende betragtninger:
(1)
Ifølge artikel 119 i Schengen-konventionen af 1990 afholdes omkostningerne i forbindelse med etablering og brug af C.SIS som omhandlet i artikel 92, stk. 3, i fællesskab af de kontraherende parter.
(2)
De finansielle forpligtelser i forbindelse med anlæg og drift af C.SIS er reguleret i en særlig finansieringsordning, der blev indført ved Schengen-Eksekutivkomitéens afgørelse af 15. december 1997 om ændring af finansieringsordningen for C.SIS (i det følgende benævnt »C.SIS-finansieringsordningen«).
(3)
C.SIS-finansieringsordningen finder anvendelse på Danmark, Finland og Sverige samt Island og Norge i medfør af afgørelse 2000/777/EF (1).
(4)
De nye medlemsstater, bortset fra Cypern, skal integreres i første generation af Schengen-informationssystemet (SIS1+) på en dato, der fastsættes af Rådet i overensstemmelse med artikel 3, stk. 2, i tiltrædelsesakten af 2003, som led i SISone4all-projektet.
(5)
Fra denne dato bør disse medlemsstater deltage i C.SIS-finansieringsordningen.
(6)
Det er rimeligt, at disse medlemsstater bidrager til de historiske C.SIS-udgifter. Da de imidlertid først blev medlemmer af Den Europæiske Union i 2004, findes det passende, at de bidrager til de historiske udgifter til anlæg af C.SIS fra 1. januar 2005. Det findes endvidere rimeligt, at de bidrager til de historiske driftsudgifter fra den 1. januar 2007.
(7)
For Islands og Norges vedkommende er denne afgørelse et led i udviklingen af de bestemmelser i Schengen-reglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengen-reglerne (2), der falder ind under det område, der er nævnt i artikel 1, litra G, i afgørelse 1999/437/EF (3), om visse gennemførelsesbestemmelser til nævnte aftale.
(8)
For Schweiz’ vedkommende er denne afgørelse et led i udviklingen af de bestemmelser i Schengen-reglerne, jf. aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengen-reglerne, der falder ind under det område, der er nævnt i artikel 1, litra G, i afgørelse 1999/437/EF sammenholdt med artikel 4, stk. 1, i afgørelse 2004/849/EF (4) og 2004/860/EF (5).
(9)
Det Forenede Kongerige deltager i denne afgørelse i overensstemmelse med artikel 5 i protokollen om integration af Schengen-reglerne i Den Europæiske Union, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, og artikel 8, stk. 2, i afgørelse 2000/365/EF (6).
(10)
Irland deltager i denne afgørelse i overensstemmelse med artikel 5 i protokollen om integration af Schengen-reglerne i Den Europæiske Union, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, og artikel 6, stk. 2, i afgørelse 2002/192/EF (7).
(11)
For Republikken Cyperns vedkommende er denne afgørelse en retsakt, der bygger på Schengen-reglerne eller på anden måde har tilknytning dertil i henhold til artikel 3, stk. 2, i tiltrædelsesakten af 2003.
(12)
Denne afgørelse er en retsakt, der bygger på Schengen-reglerne eller på anden måde har tilknytning dertil i henhold til artikel 4, stk. 2, i tiltrædelsesakten af 2005 -
TRUFFET FØLGENDE AFGØRELSE:
Artikel 1
I afsnit I, punkt 3, i C.SIS-finansieringsordningen tilføjes følgende led:
»-
for så vidt angår de stater, der blev medlemmer af Den Europæiske Union i 2004, beregnes dette beløb alene ud fra de udgifter, der er afholdt til anlæg af C.SIS fra 1. januar 2005. De skal endvidere bidrage til driftsudgifterne til C.SIS fra 1. januar 2007.«
Artikel 2
Denne afgørelse har virkning fra dagen for offentliggørelsen i Den Europæiske Unions Tidende.
Udfærdiget i Luxembourg, den 25. juni 2007.

Labels: 2
4
11